Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 , 07/17, 68/18, [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620)),

Obavijesti Upravnog odjela za prosvjetu, kulturu, šport i tehničku kulturu Krapinsko-zagorske županije od 07.listopada 2020. godine (KLASA: 602-02/20-01/358, URBROJ:2140/01-10-20-18), članka 8. Pravilnika o radu Osnovne škole Matije Gupca Gornja Stubica i članka 2. i 3. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima, te vrednovanje kandidata prijavljenih na natječaj u Osnovnoj školi Matije Gupca Gornja Stubica, ravnateljica **Osnovne škole Matije Gupca Gornja Stubica**, Matije Gupca 2, 49245 Gornja Stubica raspisuje

**NATJEČAJ ZA ZASNIVANJE RADNOG ODNOSA**

**MJESTO RADA:** Osnovna škola Matije Gupca Gornja Stubica, Matije Gupca 2, 49245 Gornja Stubica

(poslovi se u pravilu obavljaju u sjedištu poslodavca, a po potrebi i izvan sjedišta poslodavca)

**RADNO MJESTO ZA KOJE SE RASPISUJE NATJEČAJ: STRUČNI/A SURADNIK/ICA PEDAGOG/GINJA**

**BROJ IZVRŠITELJA:** 1 izvršitelj/ica

**TJEDNO RADNO VRIJEME:** 40 sati tjedno.

**TRAJANJE UGOVORA O RADU:** Ugovor se sklapa na određeno vrijeme 40 sati tjedno, zamjena radnice na bolovanju/rodiljnom/roditeljskom dopustu,

**PROBNI RAD:** 6 mjeseci

**UVJETI ZA ZASNIVANJE RADNOG ODNOSA:** Uz opće uvjete za zasnivanje radnog odnosa, sukladno općim propisima o radu: Zakonu o radu (“Narodne novine” br. 93/14, 127/17, 98/19), kandidati trebaju ispunjavati i posebne uvjete propisane člankom 105. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 , 07/17, 68/18. 98/19. [64/20](https://www.zakon.hr/cms.htm?id=44620)) i uvjete propisane Pravilnikom o odgovarajućoj vrsti obrazovanja učitelja i stručnih suradnika u  osnovnoj školi („Narodne novine“ br. 6/19.,75/20.)
a to su:

OPĆI UVJETI

Propisani općim propisima o radu: Zakonu o radu (“Narodne novine” br. 93/14, 127/17, 98/19),

POSEBNI UVJETI

* poznavanje hrvatskog jezika i latiničnog pisma u mjeri koja omogućava izvođenje odgojnoobrazovnog rada,
* odgovarajuća vrsta i razina obrazovanja iz članka 105. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 , 07/17, 68/18. 98/19. 64/20) te članka 29. točke a) Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ br. 6/19., i 75/20.)

Poslove stručnog suradnika može obavljati osoba koja je završila diplomski sveučilišni studij odgovarajuće vrste i ima pedagoške kompetencije.

Stručni suradnici u osnovnoj školi moraju imati sljedeću vrstu obrazovanja:

* a) Stručni suradnik PEDAGOG

|  |  |  |
| --- | --- | --- |
| **STUDIJSKI PROGRAM** | **VRSTA I RAZINA STUDIJA** | **STEČENI AKADEMSKI NAZIV** |
| **Pedagogija** | *diplomski*sveučilišni studij | *magistar pedagogije* |
| –     sveučilišni dodiplomski studij | *profesor pedagogije**diplomirani pedagog* |

**DOKUMENTI I PRILOZI KOJIMA SE DOKAZUJE ISPUNJENOST UVJETA I KOJE JE POTREBNO PRILOŽITI U PRIJAVI NA NATJEČAJ:**

1. Prijavu na natječaj vlastoručno potpisanu;
2. Životopis vlastoručno potpisan;
3. Presliku dokaza o stručnoj spremi - odgovarajućoj vrsti obrazovanja (potvrda, svjedodžba, diploma o završenom studiju ili diploma o završenom studiju uz dopunsku ispravu o studiju)
4. Presliku dokaza o državljanstvu;
5. Potvrdu ili elektronički zapis (potvrda) o podatcima evidentiranim u matičnoj evidenciji HZMO (ne starije od 30 dana od dana objave ovog natječaja);
6. Uvjerenje o nekažnjavanju , odnosno potvrdu nadležnog suda da se protiv podnositelja prijave ne vodi kazneni postupak (ne starije od 6 mjeseci od dana objave ovog natječaja) - dokaz o nepostojanju zapreke iz članka 106. Zakona o odgoju i obrazovanju u osnovnoj i srednjoj školi („Narodne novine” RH 87/08, 86/09, 92/10,105/10 isp., 90/11, 16/12, 86/12, 126/12. -pročišćeni tekst, 94/13, 152/14. 7/17. 68/18. 98/19.,64/20)

Isprave se prilažu u **neovjerenoj preslici** a nakon odabira kandidata, a prije potpisivanja ugovora o radu, odabrani kandidat bit će pozvani da dostave originale dokumenata ili ovjerene preslike.

U javnu službu ne može biti primljena osoba za čije zapošljavanje postoje zapreke iz članka 106. Zakona o odgoju i obrazovanju u osnovnoj i srednjoj školi.

Kandidat koji je stekao inozemnu obrazovnu kvalifikaciju u inozemstvu dužan je uz prijavu na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma ( NN 57/96. i 21/00.) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03., 198/03., 138/06. i 45/11.) te u skladu sa Zakonom o reguliranim profesijama i priznavanju inozemnih stručnih kvalifikacija (NN 82/15.) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

**NAPOMENA ZA KANDIDATE S PRAVOM PREDNOSTI PRI ZAPOŠLJAVANJU:** Kandidat koji se poziva na pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i priložiti dokaz o ispunjavanju uvjeta za pravo na koje se poziva.

Kandidat koji se poziva na pravo prednosti temeljem članka 101. stavak 1.-3. i 102. stavak 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17.) dužan je u prijavi na natječaj pozvati se na to pravo, uz prijavu priložiti dokaze o ispunjavanju uvjeta iz natječaja te priložiti odgovarajuće dokaze kojima dokazuju ostvarivanje prava prednosti pri zapošljavanju, a koji su sadržani u članku 103. stavak 1. Zakona o hrvatskim braniteljima iz Domovinskog rata i članovima njihovih obitelji („Narodne novine“ br 121/17.).

Popis dokaza potrebnih za ostvarivanje prava prednosti pri zapošljavanju temeljem članka 102. stavak 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ br 121/17.) navedeni su i nalaze se na stranici Ministarstva hrvatskih branitelja, <https://branitelji.gov.hr/zaposljavanje-843/843>

poveznica

[https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidat koji se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, br. 157/13, 152/14., 39/18.), uz prijavu na javni natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).
Kandidati  koji se pozivaju na pravo prednosti prilikom zapošljavanja sukladno članku 48.f Zakona o zaštiti vojnih i civilnih invalida rata („Narodne novine“, br. 33/92., 57/92.,77/92., 27/93., 58/93., 02/94., 76/94., 108/95., 108/96., 82/01, 13/03., 148/13.), uz prijavu na javni natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

**TESTIRANJE KANDIDATA:** Sukladno Pravilniku o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima, te vrednovanje kandidata prijavljenih na natječaj u Osnovnoj školi Matije Gupca Gornja Stubica za kandidate na natječaju obvezno je testiranje. Za kandidate koji ispunjavaju formalne uvjete natječaja te čije su prijave pravodobne i potpune provest će se provjera znanja i sposobnosti sukladno Pravniku.

Pravni izvori te sadržaj i način testiranja za pripremu kandidata/kinja za testiranje bit će objavljeni na mrežnoj stranici Osnovne škole Matije Gupca Gornja Stubica istovremeno s objavom natječaja:  <http://os-mgupca-gornjastubica.skole.hr/natjecaji/pravni_izvori_za_testiranje>

Vrijeme i mjesto održavanja testiranja te rok za objavu vremena i mjesta testiranja bit će objavljeni na web stranici Škole na poveznici:

http://os-mgupca- gornjastubica.skole.hr/natjecaji/pozivi\_na\_testiranje (najmanje pet dana prije dana određenog za testiranje)

**ROK ZA PODNOŠENJE PRIJAVA:** **8 dana** od dana objave natječaja na mrežnoj stranici i oglasnoj ploči Hrvatskog zavoda za zapošljavanje Područni ured Krapina, Ispostava Donja Stubica i mrežnoj stranici i oglasnoj ploči Škole.

**NAČIN DOSTAVLJANJA PRIJAVE:** Prijave na natječaj s dokazima o ispunjavanju propisanih uvjeta iz natječaja dostavljaju se isključivo pisanim putem osobno u tajništvo Škole ili poštom uz naznaku „za natječaj za radno mjesto stručni suradnik pedagog„

**ADRESA ZA DOSTAVU PRIJAVA POŠTOM:** **Osnovna škola Matije Gupca Gornja Stubica**, Matije Gupca 2, 49245 Gornja Stubica

**VRIJEME I NAČIN OBJAVE REZULTATA NATJEČAJA:** Rezultati natječaja s imenom i prezimenom odabranog kandidata, bit će objavljeni u roku od 15 dana od dana davanja suglasnosti školskog odbora ravnateljici za zapošljavanje odabranog kandidata, te će se objavom rezultata natječaja smatrati da su svi kandidati obaviješteni i neće biti pojedinačno obavještavani pisanim putem.

Rezultati natječaja bit će objavljeni na web stranici Škole na poveznici <http://os-mgupca-gornjastubica.skole.hr/natjecaji/obavijesti_o_rezultatima_natje_aja>

**OSTALE NAPOMENE UZ NATJEČAJ:**

Na natječaj se mogu prijaviti osobe oba spola (čl. 13 st. 2. Zakona o ravnopravnosti spolova).

Kandidatom prijavljenim na natječaj će se smatrati samo osoba koja podnese pravodobnu i potpunu prijavu te ispunjava formalne uvjete iz natječaja.

Nepravodobne i nepotpune prijave neće se razmatrati.
Kandidati koji nisu podnijeli pravodobnu i potpunu prijavu ili ne ispunjavaju formalne uvjete iz javnog natječaja, ne smatraju se kandidatima prijavljenim na javni natječaj.

Potpunom prijavom smatra se samo prijava koja sadrži sve podatke i priloge navedene u natječaju.

Način i postupak odabira kandidata na natječaju propisan je Pravilnikom o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima, te vrednovanje kandidata prijavljenih na natječaj u Osnovnoj školi Matije Gupca Gornja Stubica koji se nalazi na poveznici: http://os-mgupca-gornjastubica.skole.hr/dokumenti\_kole/pravilnici\_kole

Podatci koje Osnovna škola Matije Gupca Gornja Stubica prikupi od kandidata tijekom natječajnog postupka koristit će se i dalje obrađivati u skladu s propisima koji reguliraju daljnju obradu osobnih podataka a u svrhu sklapanja ugovora o radu, kontaktiranja i objave na internetskim stranicama i oglasnoj ploči.

U skladu s uredbom Europske unije 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (NN 42/18.) podnošenjem prijave na natječaj smatra se da je kandidat suglasan da se njegovi podatci obrađuju samo u potrebnom obimu i u svrhu potrebe natječaja od strane ovlaštenih osoba za provedbu natječaja.

Sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenih zakonskim propisima, Pravilnikom o zaštiti i obradi arhivskog i registraturnog gradiva i odluka voditelja obrade.

**Natječaj vrijedi od 20.01.2021. do 28.01.2021. (8 dana od dana objave).**

KLASA:112-03/21-01/06
URBROJ:2113/05-380-8-01-21-1
U Gornjoj Stubici, 20.01.2021.

 Ravnateljica:

 \_\_\_\_\_\_\_\_\_\_\_\_\_\_\_\_\_

 /Sanja Knezić, prof./

Dostavlja se:

1. Mrežna stranica i oglasna ploča Osnovne škole Matije Gupca Gornja Stubica

2. Mrežna stranica i oglasna ploča Hrvatskog zavoda za zapošljavanje